
MINISTERUL AFACERILOR INTERNE

INSTITUŢIA PREFECTULUI – JUDEŢUL NEAMŢ

COMITETUL JUDEŢEAN PENTRU SITUAŢII DE URGENŢĂ

 HOTĂRÂRE

privind actualizarea scenariului de funcționare pentru unitățile de învățământ 
din județul Neamț, pentru anul școlar 2020 – 2021, și stabilirea unor măsuri  

Comitetul Judeţean pentru Situaţii de Urgenţă Neamţ
Având în vedere:

- prevederile Legii nr. 55/2020 privind unele măsuri pentru prevenirea și combaterea efectelor pandemiei de COVID-19;

- dispozițiile Ordinului nr. 5487/1494/2020 pentru aprobarea măsurilor de organizare a activității în cadrul unităților/instituțiilor de învățământ în condiții de siguranță epidemiologică pentru prevenirea îmbolnăvirilor cu virusul SARS-CoV-2; 

- informarea Direcției de Sănătate Publică Neamț privind situația epidemiologică la nivelul județului Neamț;

- propunerile consiliilor de administrație ale unităților de învățământ, avizate de Inspectoratul Școlar Județean Neamț și Direcția de Sănătate Publică Neamț;
În temeiul prevederilor art. 22, lit. b) din Ordonanţa de Urgenţă a Guvernului nr. 21/2004 privind Sistemul Naţional de Management al Situaţiilor de Urgenţă, cu modificările și completările ulterioare;

HOTĂRĂŞTE:

Art. 1. Se actualizează scenariul de funcționare pentru unitățile de învățământ din județul Neamț, pentru anul școlar 2020 – 2021, conform anexei la prezenta hotărâre.  

Art. 2. Se suspendă, pentru o perioadă de 14 zile, cursurile clasei a VII-a A din cadrul Școlii Gimnaziale nr. 11 Piatra Neamț și ale clasei a IX-a B din cadrul Colegiului Tehnic Miron Costin Roman, începând cu data prezentei hotărâri. 

Art. 3. (1) Inspectoratul pentru Situaţii de Urgenţă „Petrodava” al judeţului Neamţ va asigura comunicarea prezentei hotărâri membrilor Comitetului Judeţean pentru Situaţii de Urgenţă și unităților administrativ-teritoriale din județ.

(2) Inspectoratul Școlar Județean Neamț va comunica prezenta hotărâre unităților de învățământ din județ.
PREŞEDINTE,

PREFECT

George LAZĂR
Nr. 49
Piatra Neamț, 29 septembrie 2020

